Թուրքական գյուղմթերքի ներկրման վրա Ռուսաստանի դրած բեռնարգելքը, ինչպես և հայտարարվել էր, ուժի մեջ մտավ 2016թ. հունվարի 1-ից[17]։ Ինչպես վկայում է աղյուսակը, խոսքն ազդեցիկ թվերի մասին է, և Ռուսաստանն իր այս քայլով առաջին հերթին հարվածեց թուրքական արտահանմանը, թուրք գործարարների, ֆերմերների, շարքային քաղաքացիների գրպանին, ինչը թերևս միտված էր Թուրքիայում իշխանությունների հանդեպ հասարակական դժգոհություն հարուցելուն և այդպիսով թուրքական իշխանությունների վրա ճնշում առաջացնելուն, որը գնալով պետք է ավելի ուժգնանար՝ իշխանություններին հարկադրելով ելքեր գտնել ստեղծված նոր իրավիճակում և գնալ Ռուսաստանի հետ հարաբերությունների կարգավորմանը։Թուրքիան պատասխան քայլեր չձեռնարկեց այս ոլորտում։